تورکیه جمهوریتی جمهور باشلیغی رجب طیب ایردوغان موجود گلوبال تیزیم نینگ دوام ایتیشی ممکن ایمس ایکنلیگینی ایتدی.
جمهور رئیسلیک مجتمعیده گی 12 – بویوک ایلچیلر کنفرانسیده قیلگن صحبتیده بویوک ایلچیلرنینگ بو ییلگی کتته وظیفه سی نینگ یانیده عصرنینگ کتته ساغلیق بحرانی بولمیش ینگی تور کروناویروس (کوید-19) کسل لیگی گه قرشی کوره شیش گه مجبور بولیب قالگن لیگینی بیلدیردی.
ایردوغان اقتصادی جهتدن کوپ کوچلی اولکه لرنینگ ساغلیق زیربناسی نینگ کوچسیز بولگن لیگی نینگ بو جریانده کوریلگن لیگینی معلوم قیلیب تورکیه نینگ بو جریانده موفقیت بیلن اوتگنینی اورغوله دی.
ایردوغان جنابلری حقلی نینگ اورنیده کوچلی بولگن نی، کوپ نینگ اورنیده کم نی، غریب نینگ اورنیده بای نی قوریقله گن موجود گلوبال تیزیم نینگ  دوام ایتیشی نینگ ممکن ایمس ایکن لیگینی تاکییدله دی.
خلق ارا مناسبتلرده کوپ مرکزیلیک یانداشوو و منطقوی لشوونینگ اهمیت گه ایگه ایکن معلوم قیلگن ایردوغان شولرنی ایتدی:
تداریک زنجیرلری قیته دن تقسیم قیلینگن، تولید و لوجستیک مرکزلری قیته دن تعین قیلینگن، ینگی منطقوی اتفاقلر ایجاد ایتیلگن، سیاسی و اقتصادی میدان ینگیدن یراتیلگن بیر پیتده میز. اولکه میز و ملتیمیزگه ینه پشیمانلیکلر یراتمسلیک اوچون قرارلی میز. اولکه میزنینگ ینگی باسغیچ نینگ ایجادیاتچیلریدن بیرته سی بولیشی اوچون کوچلی بیر شکلده اورونماقده میز"
بوگونگی کونده لیبیاده سیاسی ییچیم امیدلری قیته دن پیدا بولگن، بونده تورکیه نینگ وقتیده قیلگن مداخله سی نینگ جدی حصه سی بولگن لیگینی افاده ایتدی.
"شرقی اورته ییر دینگیزیده گی تورلی ینگی لیک نینگ مسؤلیتینی ذمه سیگه آلگن اولکه میزنینگ طبیعی منبعلر مطرح بولگنده یوق دیب کوریلیشی گه راضی بولمسدیک. شرقی اورته ییر دینگیزیده گی قیدروو فعالیتلریدن یقین پیتده یخشی خبر ییتیب کیله جگی گه ایشانه من" دیب گپیردی.
جمهور باشلیغی اروپا بیرلیگی نینگ تورکیه نی اوزیدن اوزاقلشتیرووچی کورالیک ستراتیژیدن تیزده قوتیلیشینی امید قیلگن لیکلرینی ایتدی.
شوشه نینگ ارمنستان نینگ اشغالیدن قوتقریلیشی بیلن خرسندلیک و امیدلرنینگ کوپه ییب بارگن لیگینی ایتگن ایردوغان تاغلی قاره باغده اشغال اداغگه ییتگونچه گه قدر کوره ش بیراغی نینگ توشمس لیگینی قید ایتدی.
اسلام دشمن لیگی نینگ دولت سویه سیگه تشویق ایتیلگن لیگینی، قوللب – قوتلنگن لیگینی افاده ایتگن ایردوغان "اسلام دشمن لیگی گه قرشی کوره شیش، هم اعتقادیمیزنینگ همده چیت ایلده گی وطنداشلریمیزگه قرشی مسؤلیتیمیزدیر" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
